กลางหัวใจ (เพลงประกอบละคร รักแลกภพ) - แอ๊ค The Golden Song【OFFICIAL MV】

Sun, 03 May 2026 03:10:20 +0000

"แอ๊ค The Golden Song"
แชมป์ The Golden Song เวทีเพลงเพราะ คนแรกของเมืองไทย
กับซิงเกิลแรกในชีวิต "กลางหัวใจ" (ประกอบละคร รักแลกภพ)

แอ๊ค The Golden Song (โชคชัย หมู่มาก) ทหารหนุ่มเสียงอบอุ่นสุดละมุน จากจังหวัดปราจีนบุรี ผู้ฉุดใจแฟนเพลงทั้งประเทศ จนคว้าตำแหน่งแชมป์คนแรกของ “The Golden Song เวทีเพลงเพราะ” ไปครองได้สำเร็จ
วันนี้ หนุ่มแอ็คพร้อมจับไมค์ถ่ายทอดเสียงนุ่มๆ ผ่านบทเพลงแรกในชีวิต “กลางหัวใจ” ประกอบละคร “รักแลกภพ” เพลงรักโรแมนติก ที่มีการผสมผสานของดนตรีไทยและสากลได้อย่างละเมียดละไม ให้บรรยากาศพีเรียดแต่ก็ยังคงความร่วมสมัยไพเราะลื่นหู โดยได้ “หนึ่ง จักรวาล” Producer มือทองผู้คร่ำหวอดในวงการดนตรีมายาวนาน มารับหน้าที่ Producer ในเพลงนี้

ร่วมดื่มด่ำไปกับเสียงร้องคุณภาพและบทเพลงที่ไพเราะจับใจ
สมการรอคอยกับ Single แรก ของแชมป์ The Golden Song เวทีเพลงเพราะ คนแรกของเมืองไทย
“แอ๊ค The Golden Song”
****************************************************************
Streaming + Download
15 มิ.ย.63 iTunes / JOOX / Spotify / TRUEID / Youtube Music
16 มิ.ย.63 FULLSONG / RINGTONE
เสียงรอสาย DTAC 16 มิ.ย.63 / AIS 19 มิ.ย.63 / TRUE 20 มิ.ย.63
****************************************************************
ติดตามความเคลื่อนไหวของศิลปิน EXACT ได้ที่
www.facebook.com/exactmusic
www.instagram.com/exactmusic
www.twitter.com/exactmusic
****************************************************************
เมื่อเขาย้อนเวลากลับไปหาอดีตถึง 100 ปี ….
เรื่องราวรักข้ามภพ ที่กาลเวลานำพาเขาและเธอมาเจอกันจึงเริ่มต้นขึ้น!!
ช่องวัน 31 ร่วมกับ JSL จับมือส่งละครฟอร์มยักษ์ รักแลกภพ แนวโรแมนติก-คอมเมดี้ กับพล็อตแปลกใหม่น่าสนใจ พร้อมจัดเต็มภาพสวย และฉากยิ่งใหญ่อลังการ กับเรื่องราว รักข้ามภพ ที่กาลเวลานำพาให้เขาและเธอมาเจอกัน กับการเดินทางข้ามเวลาไปกับ ละครรักแลกภพ เมื่อหนุ่ม พีท (ฟิล์ม ธนภัทร) คนดังบนโลกโซเชียลแห่งปี พ.ศ.2563
ที่ต้องย้อนเวลากลับไปหาอดีต สู่สมัยรัชกาลที่ 6 แห่งกรุงรัตนโกสินทร์ ที่อุบัติเหตุ ทำให้เขาต้องเดินทางย้อนกลับไปเมื่อ 100 ปีก่อน นอกจาก หนุ่ม พีท จะต้องหาทางกลับโลกปัจจุบันให้ได้แล้ว เขายังต้องเจอกับเรื่องราวแสนชุลมุนมากมาย พร้อมภารกิจช่วยคุณทวดเลือกคู่ครองให้ถูกคน เพราะหากคุณทวดเลือกสาวผิดคนก็จะส่งผลถึงปัจจุบันหลายอย่าง...
นำแสดงโดย ฟิล์ม - ธนภัทร, วิว - วรรณรท, ใบเฟิร์น - อัญชสา, ณัฏฐ์ เทพหัสดิน ณ อยุธยา ร่วมด้วยนักแสดงคุณภาพอีกคับคั่ง อาทิ ลิลลี่-ภัณฑิลา, แอริน ยุกตะทัต, เต๋า-สโรชา, บิ๊ก-ศรุต, กิ๊ฟ-วรรธนะ, เดือน ไปรมา, ทนงศักดิ์ ศุภการ, ดิว-ภัทรพล, เต้-ธีธัช, ปั้น-ชิตณรงค์, นินิว-ศุภฤกษ์ ฯลฯ
ติดตามชมละคร รักแลกภพ เริ่มตอนแรก 15 มิ.ย.63 ทางช่องวัน 31 ละครดีดูที่ช่องวัน

****************************************************************
เพลง กลางหัวใจ
นักร้อง : แอ๊ค The Golden Song
เนื้อร้อง : ปิติ ลิ้มเจริญ
ทำนอง/เรียบเรียง : หนึ่ง จักรวาล เสาธงยุติธรรม

คือ เรื่องจริงหรือว่าฝันไป เธอเป็นใคร ทำไมช่างเหมือนในฝัน
เพียงแรกพบสบตา ก็รู้ว่าคือคนนั้น
คนที่อยู่ในฝันเรื่อยมา

มอง ยิ่งมองยิ่งหวั่นหัวใจ จะอยู่อย่างไร หากวันใดไม่เห็นดวงหน้า
เพียงเหลียวไปไม่เจอ เพียงเผลอกะพริบตา
รู้ไหมว่า ฉันแทบจะขาดใจ

วอน เฝ้าวอน แสงตะวัน ขออย่าพลันเลือนดับจากฉันไป

*อยากจะบอกว่ารัก รักเธอ เธอได้ยินหรือยัง
ฟังซิฟัง ว่ามันมากล้นเท่าไหร่
ต่อให้วันที่ฟ้า พรากเรา ให้จากกันไกล แสนไกล
กลางหัวใจ ฉันยังมีเธอคนเดียว

วอน เฝ้าวอน แสงตะวัน ขออย่าพลันเลือนดับจากฉันไป

(ซ้ำ *)

ไม่รู้ถ้าถึงวันนั้น จะคิดถึงกันบ้างไหม
แต่ถึงอย่างไร ฉันคิดถึงเธอ

*********************************************************
#กลางหัวใจ #แอ๊คTheGolden Song #รักแลกภพ #เพลงประกอบละครรักแลกภพ